május, 2011 | Angol focihírek
Barton karnyújtásnyira a QPR-tól
Mata megérkezett Londonba
Dossena boldogan várja, hogy a ‘Poolé lehessen
Hondurasi játékossal erősíthet a Wigan
Shevchenko visszatért a Milanhoz
Obertan Manchesterbe utazott
Senderos kölcsönben a Milanhoz igazol?
Kaboul nagyon közel a Pompey-hoz
Mancienne egyre közelebb a Hamburghoz
A Chelsea védője, Michael Mancienne a hírek szerint Hamburgba utazott, hogy átessen a kötelező orvosi vizsgálatokon a HSV csapatánál.
A 23 éves játékos mindössze két bajnokin kapott lehetőséget a Kékeknél, a legutóbbi két szezont pedig a Wolverhampton Wanderersnél töltötte kölcsönben, így elég valószínű, hogy ezen a nyáron csapatot vált.
Szinte már biztos, hogy a Hamburgnál folytatja a pályafutását, ahol állítólag a napokban esik majd át az átigazolások előtt szokásos vizsgálatokon.
Ha létrejön a transzfer, abban hatalmas szerepe lesz a Chelsea korábbi technikai igazgatójának, Frank Arnesennek, aki jelenleg a HSV sportigazgatójaként dolgozik.
Úgy tudni, az angol U21-es válogatott védő négy éves szerződést ír majd alá a kikötővárosiaknál.
Dátum: 2011 május, 31
Wilshere: “Agresszívnek kell lennünk!”
Jack Wilshere szerint valódi tragédia lenne, ha az Arsenal a következő idényben sem nyerne semmit.
Az Ágyúsok immár hat éve képtelenek újabb trófeát adni gyűjteményükhöz. Idén a Ligakupa megyeréséhez álltak a legközelebb, de a döntőben meglepetésre legyőzte őket a Birmingham City.
Wilshere szerint társainak agresszívabban, célratörőbben kell játszaniuk, ha a következő szezonban nyerni szeretnének valamit.
“Ha megint sikertelen szezon zárunk majd, az minden szempontból tragédia lesz. Ezt a szurkolók és a játékosok is így gondolják” – mondta a 19 éves középpályás.
“Az Arsenal egy nagy csapat, melynek minden évben nyernie kellene valamit. Ehhez azonban egy kicsit több agresszivitásra lenne szükség a játékosok részéről.”
Orosz kezekbe kerül a Pompey?
Cimke: Portsmouth
Scholes visszavonult, de edzőként a MU-nál marad
Paul Scholes úgy döntött, nem hosszabbítja meg lejáró szerződését a Manchester Uniteddel, de edzőként továbbra is a Vörös Ördögöket szolgálja majd.
A 36 éves középpályás jövője már hosszú ideje kérdéses volt. A United szerette volna, ha a következő szezont is elvállalja, de úgy érezte, itt az ideje visszavonulni. Ez azonban nem jelenti azt, hogy elhagyja a manchesterieket, a továbbiakban az edzői stáb tagjaként dolgozik tovább a klubnál.
“Nem volt könnyű döntés, de úgy éreztem, eljött az idő, hogy befejezzem. Nem vagyok a szavak embere, de el kell mondanom, hogy nagyon boldog vagyok, amiért mindig is azzal foglalkozhattam, amivel szerettem volna: a focival” – mondta Scholes.
“Hatalmas megtiszteltetés, hogy ilyen hosszú és sikeres karriert futhattam be a Manchester United játékosaként, és egy olyan csapat tagja lehettem, amely idén 19. alkalommal is bajnok lett.”
“Szeretnék köszönetet mondani a szurkolóknak, akik végig mellettem álltak az évek során, a játékostársaknak, és minden edzőnek, akivel együtt dolgoztam. A legnagyobb köszönet azonban Sir Alexet illeti meg, akinél jobb menedzsert nem is kívánhattam volna.”
Scholes 1994-ben került fel a Manchester első csapatához, ahol többek között tíz bajnoki címet és két Bajnokok Ligáját nyert.
Nagybevásárlásra készül a United?
A Manchester United pénzügyi igazgatója, David Gill egyértelmű utalásokat tett rá, hogy a nyáron több játékos is érkezhet az Old Traffordra.
A manchesteriek ugyan megnyerték a Premier League-et, de riválisaik mind azon lesznek, hogy jövőre letaszítsák őket a trónról, ezért erősíteniük kell, ha huszadik alkalommal is az élen akarnak zárni.
“Ez a nyár valószínűleg zsúfoltabb lesz, mint általában” – mondta Gill.
“Valamikor júniusban szabadságra megyek, és csak a felkészülési túra kezdetekor jövök vissza, az elkövetkező hetekben sokat fogok majd foglalkozni átigazolási ügyekkel.”
A Unitednek először is azt kellene kiderítenie, hogy a 36 éves Paul Scholes hajlandó-e még egy évvel megtoldani lejáró szerződését, ha nem, az ő helyére is találniuk kell valakit.
Elmander Törökországba igazolt
Johan Elmandert ingyen leigazolta a Galatasaray, miután lejárt a szerződése a Bolton Wanderersszel.
A 30 éves játékos, akinek a szezon végén lejárt a szerződése az angol klubbal, előzetesen már egy hónapja megegyezett a Galatával, ma pedig a hivatalos papírokat is aláírta Isztambulban.
“A Galatasaray labdarúgócsapata hivatalosan bejelenti, hogy leigazolta Johan Elmandert a Bolton Wandererstől. Elmander a 2013/14-es idény végéig írt alá a klubbal” – olvasható a csapat közleményében.
A svéd válogatott csatár 2008-ban, a francia Toulouse-tól igazolt a Boltonhoz, ahol több mint mérkőzésen lépett pályára. A legutóbbi szezonban 37 bajnokin 10 gólt szerzett és öt gólpasszt adott.
A Swansea City nyerte a másodosztály rájátszását, így a Premier League 1992-es megalakulása óta először szerepelhet walesi csapat a legmagasabb osztályban.
A Wembleyben a Swansea és a Reading egy nagyszerű mérkőzésen döntötte el a feljutást, a Hattyúk 4-2-e győzelmet arattak, így a következő szezont már a Premier League-ben kezdik. Scott Sonclair mesterhármassal vette ki a részét a sikerből.
A walesiek a 21. percben, büntetőből szereztek vezetést Sinclair révén, aki pillanatokkal később duplázni tudott. A 40. minutumban úgy tűnt, már minden eldőlt, amikor Dobbie is betalált, de a Reading összeszedte magát a második félidőre.
Joe Allen és Matthew Mills találataival 3-2-re feljöttek a kék-fehérek, de Sinclair újabb büntetőt érvényesített, ezzel beállítva a 4-2-es végeredményt.
A Swansea 28 év után jutott vissza az angol labdarúgás legmagasabb osztályába.
Cimke: Reading, Swansea City
A Chelsea ezen a nyáron is megpróbálja majd leigazolni a brazil csodagyereket, Neymart. Úgy tudni, 26,5 millió eurós ajánlatot tesznek majd érte.
A Santos 19 éves játékosa az elmúlt években a világ egyik legkeresettebb játékosává nőtte ki magát, de a mai napig egy európai csapatnak sem sikerült elcsábítania őt Brazíliából.
A Kékek tavaly egy 22 millió eurós ajánlattal próbálkoztak, de ez sem volt elég ahhoz, hogy meggyőzzék Neymar klubját.
A hírek szerint a londoniak ismét megpróbálják leigazolni az ifjú tehetséget, de ezúttal a tulajdonos, Roman Abramovics is szeretne jelen lenni a találkozókon, és a csapat akár 26,5 milliót is fizetne, hogy elérje célját.
“Roman szeretné személyesen is kivenné a részét Neymar leigazolásából. Az első tárgyalásokra valószínűleg a jövő hónapban kerül majd sor” – mondta a Chelsea egyik bennfentese.
A Stoke ajánlatot tesz Cole-ért
A Stoke City a hírek szerint hamarosan 3,5 millió fontos ajánlatot tesz a West Ham United csatáráért, Carlton Cole-ért.
A Fazekasok mestere, Tony Pulis nagy tisztelője az angol csatárnak, többször meg is próbálta már a Britannia Stadiumba csábítani, de a West Ham eddig mindannyiszor nemet mondott.
A londoniak azonban most, kiesésük után szeretnék egy kicsit megnyirbálni kiadásaikat, ezért eladnák a legjobban kereső játékosaikat. Ebbe a körbe pedig Cole is beletartozik.
A WHU vezetősége körülbelül 9 millió fontra taksálja a játékost, de nincs rá sok esélyük, hogy valaki ekkora ajánlatot tegyen érte. A Stoke is csak ennek az összegnek a töredékét, 3,5 milliót fizetne.
Cole mellett a piros-fehérek a Birmingham City 23 éves futballistáját, Cameron Jerome-ot is szeretné megszerezni.
Cimke: Stoke City, West Ham United